钦定古今图书集成/明伦汇编/氏族典/第218卷 > 罗明祖
## 钦定古今图书集成/明伦汇编/氏族典/第218卷 > 罗明祖

按《延平府志》：“明祖，字宣明，仲素先生裔孙也。幼颖悟
绝人，博极群书。及登进士，授华亭令，以忧归，补繁昌。
流贼方大椿啸横，计歼之。西台上其事，以太宁兵巡
请为计功者阻，旋谪越藩幕。及署萧山令，又以不屈
中官挤之，调襄阳。时献寇流毒楚蜀间，朝廷遣监军
中使领禁旅十万协剿，明祖拒城不与宿。兵罢归，卒。”